CELEX: 62014TN0556
Language: lt
Date: 2014-07-28 00:00:00
Title: Byla T-556/14 P: 2014 m. liepos 28 d. Victor Navarro pateiktas apeliacinis skundas dėl 2014 m. gegužės 21 d. Tarnautojų teismo sprendimo byloje F-46/13 Navarro/Komisija

6.10.2014   
            
            
               LT
            
            
               Europos Sąjungos oficialusis leidinys
            
            
               C 351/16
            
         2014 m. liepos 28 d. Victor Navarro pateiktas apeliacinis skundas dėl 2014 m. gegužės 21 d. Tarnautojų teismo sprendimo byloje F-46/13 Navarro/Komisija
   
   (Byla T-556/14 P)
   2014/C 351/20
   Proceso kalba: prancūzų
   
      Šalys
   
   
      Apeliantas: Victor Navarro (Sterrebeek, Belgija), atstovaujamas advokatų S. Rodrigues ir A. Blot
   
      Kita proceso šalis: Europos Komisija
   
      Reikalavimai
   
   Apeliantas Bendrojo Teismo prašo:
   
               —
            
            
               panaikinti 2014 m. gegužės 21 d. Tarnautojų teismo sprendimą byloje F-46/13,
            
         
               —
            
            
               patenkinti apelianto reikalavimus, pateiktus pirmojoje instancijoje:
               
                           —
                        
                        
                           panaikinti 2012 m. spalio 4 d. Europos Komisijos, kaip Sudaryti tarnybos sutartis įgaliotos tarnybos (toliau – STSĮT), sprendimą neįdarbinti apelianto II pareigų grupės sutartininku,
                        
                     
                           —
                        
                        
                           jei reikia, panaikinti 2013 m. vasario 7 d. STSĮT sprendimą, kuriuo atmestas 2012 m. spalio 19 d. apelianto pateiktas skundas,
                        
                     
                           —
                        
                        
                           atlyginti patirtą materialinę žalą,
                        
                     
                           —
                        
                        
                           sumokėti ex aequo et bono nustatytą sumą už patirtą neturtinę žalą, o preliminariai sumokėti 50  000 eurų;
                        
                     
                           —
                        
                        
                           nurodyti kitai apeliacinio proceso šaliai padengti bylinėjimosi išlaidas, įskaitant ir bylinėjimosi apeliacinėje instancijoje išlaidas.
                        
                     
         
      Apeliacinio skundo pagrindai ir pagrindiniai argumentai
   
   Grįsdamas apeliacinį skundą apeliantas remiasi trimis pagrindais.
   
               1.
            
            
               Pirmasis apeliacinio skundo pagrindas siejamas su Tarnautojų teismo (toliau – TT) vykdomos teisminės kontrolės ribų pažeidimu, nes šis teismas administracinjos vertinimą pakeitė savuoju.
            
         
               2.
            
            
               Antrasis apeliacinio skundo pagrindas siejamas su teisės klaida, nes TT klaidingai tvirtino, kad pagal 2011 m. kovo 2 d. Bendrųjų įgyvendinimo nuostatų (1) IV priedo 3 straipsnio 2 dalį darbo patirtis turi būti įrodyta ir susijusi su viena iš Komisijos veiklos sričių.
            
         
               3.
            
            
               Trečiasis apeliacinio skundo pagrindas siejamas su faktinių aplinkybių iškreipimu, nes TT skundžiamame sprendime teigė, kad apeliantas nepateikė užduočių, kurias jis vykdė Continental Airlines Inc., aprašymo ir dėl to neįrodė, kad jo patirtis yra „tinkama“ sekretoriaus pareigoms eiti.
            
         
      (1)  2011 m. kovo 2 d. KTĮS 79 straipsnio 2 dalies Bendrosios įgyvendinimo nuostatos, kuriomis nustatomos sutartininkų, Komisijos įdarbintų pagal minėtų sąlygų 3a ir 3b straipsnius, darbo sąlygos, paskelbtos Informations administratives, Nr. 33-2011